A kadáverdonor-vesék elfogadási gyakorlatának vizsgálata a debreceni transzplantációs centrumban
Authors: Nagy Ildikó , Varga Anita Katalin , Balázsfalvi Norbert , Nemes Balázs 
Published: August 2021

Összefoglaló.
Bevezetés: A magyarországi vesetranszplantáció 2013 óta az
Eurotransplant (ET) keretein belül zajlik. A debreceni vesetranszplantációs
centrumhoz évente kb. 200 kadáverdonorvese-felajánlás érkezik, melyek 37%-a
kerül a megismert adatok alapján elfogadásra. Nem minden elfogadott vese kerül
beültetésre, aminek számos oka lehet. Célkitűzés: A debreceni
szakmai gyakorlat elemzése és bemutatása reprezentatív mintán.
Módszer: A debreceni centrumhoz 2016. november és 2020.
március között 624 vesefelajánlás érkezett. A felajánlott vesék 37%-a (n = 229)
került előzetesen elfogadásra, később az elfogadott vesék 63%-a (n = 144) került
beültetésre. Centrumunkban az ún. ’standard criteria’, azaz
tökéletes minőségű donorvesék szignifikánsan magasabb arányban kerültek
elfogadásra, majd beültetésre, mint az ’extended criteria’,
azaz kompromisszummal vállalhatók. Az elfogadott és nem elfogadott veséket
vizsgálva a KDPI (kidney donor profile index) és a KDRI (kidney donor risk
index) értéke szignifikánsan magasabb volt az elutasított donorok esetében
(p<0,001). Eredmények: Elemeztük, hogy a felajánlott, de a
centrum által nem beültetett donorveséket más ET-centrumban elfogadták-e.
Látható, hogy a felajánlott 624 donorvese közül 144 Debrecenben, 313 pedig más
ET-centrumban került beültetésre, viszont 167 vese beültetése egyik
ET-centrumban sem történt meg (discarded organ). A 36–85 KDPI-értékkel
rendelkező csoportból került beültetésre a legtöbb donorvese (180 vese) más
ET-centrumban. A Debrecenben beültetett kadáverdonor-vesék KDPI- és KDRI-értéke
szignifikánsan alacsonyabb volt a nekünk felajánlott, majd máshol beültetett
vesékhez képest. Következtetés: Összességében elmondható, hogy
a debreceni centrumban a magas rizikócsoportba tartozó donorszervek elutasításra
kerültek, miközben más centrumban a nagy részüket beültették. Ez alapján a 36–85
KDPI-értékű csoport a transzplantációs esetszám bővítésének lehetséges forrása a
recipiens ismeretében. Orv Hetil. 2021; 162(26): 1022–1028.

Summary.
Introduction: Kidney transplantation in Hungary is carried out
via Eurotransplant (ET). Our centre in Debrecen receives
around 200 kidney offers a year, of which 37% are accepted. Not all accepted
kidneys are transplanted, which can be a result of a number of causes.
Obejctive: A debreceni szakmai gyakorlat elemzése és
bemutatása reprezentatív mintán. Method: Between November 2016
and March 2020, the centre of Debrecen received 624 kidney offers. 37% (n = 229)
of the offered kidneys got preliminarily accepted, of which 63% (n = 144) were
transplanted later. In our centre, standard criteria donor
kidneys were accepted and transplanted in significantly higher rate, than
extended criteria donor kidneys. Looking at accepted and
rejected kidneys, KDPI and KDRI values were significantly higher in the case of
the refused ones (p<0.001). Results: Part of our assessment
is to analyze whether kidneys offered to and refused by us got accepted in other
transplant centres. In the examined period, of the 624 kidneys offered to our
centre 144 were transplanted in Debrecen, 313 were transplanted in other ET
centres, while 167 were not transplanted at all (discarded organ). The majority
of transplanted kidneys in other ET centres had KDPI values between 36 and 85
(180 kidneys.) KDPI and KDRI values of kidneys transplanted in our centre were
significantly lower than those that were offered to us, but got transplanted
elsewhere. Conclusion: To summarize, we can say that high-risk
donor organs are refused in the transplant centre of Debrecen, while the
majority of them are being transplanted in other centres. Based on this, kidneys
of KDPI value between 36 and 85 are a possible source of expanding the number of
transplantations, with regards to the recipient. Orv Hetil. 2021; 162(26):
1022–1028.